﻿Cerul, destinația finală – Ce spune Biblia despre cer Introducere A mai trecut un an în călătoria noastră spre CER Cum te pregătești pentru evenimentele importante din viața ta? Ex. Majoratul, Logodna, Căsătoria, Licența etc. Cauți să faci lucruri specifice, de calitate. Îți reconfigurezi prioritățile, îți planifici timpul, cauți oamenii potriviți și lucrurile specifice. etc Biblia oferă răspunsuri despre sensul existenței umane, care culminează cu destinația finală, cerul. Foarte mulți dintre noi știm despre cer din copilărie, din ce am auzit la biserică sau din povestirile bunicilor, părinților. Cu siguranță că nu am aflat toate răspunsurile. Ba unii dintre noi, au anumite temeri când se gândesc la cer. Ca și cum acesta ar fi un loc unde nu intră orișicine. Și, da, este adevărat, acolo nu intră toți oamenii, dar oricine este invitat! Când Scriptura vorbește despre cer, folosește multe simboluri și expresii cu care noi suntem familiarizați, pentru a ne ajuta să înțelegem măcar în parte frumusețea locului unde vom petrece veșnicia. Conform descrierilor Sfintei Scripturi, Cerul este frumos și pe dinafară, dar cât este de frumos pe dinăuntru întrece orice imaginație. Ochiul omenesc n-a văzut, urechea nu a auzit și la inima omului nu s-au suit asemenea lucruri. Amintiți-vă ce a spus ap. Pavel despre experiența sa. Cu toate acestea, urmând exemplul său, noi trebuie să ne îndreptăm atenția spre Domnul Isus, Creatorul cerului și nu spre lucrurile din cer. Cerul este un loc și o stare spirituală unde locuiește neprihănirea. Este locul unde lucrurile materiale nu au importanță, indiferent cât sunt de frumoase (sclipitoare). Din nefericire, unii dintre noi nu vorbim prea mult despre cer și despre ce este dincolo de viața aceasta, din cauză că toate comorile noastre sunt aici pe pământ. Domnul Isus și-a avertizat ucenicii cu privire la păcatul de a investi timpul, energia, talentele și toate lucrurile pentru a strânge comori pe pământ (Mat. 6:19-21). Și tot El ne spune de ce să nu facem acest lucru. Domnul Isus a vorbit cu ucenicii Lui multe lucruri despre viața de dincolo de mormânt și înainte de plecarea Sa de pe pământ a spus : „Eu mă duc să vă pregătesc un loc…” Ioan 14:21 Cerul este un loc unde vor ajunge cei salvați (mântuiți) dar este și o stare duhovnicească care începe în clipa mântuirii ??? Ca să fim cu Domnul Isus acolo, unde a pregătit El loc, trebuie să-L primim noi acum în inimile noastre. * Ce știm despre cer 1. Este locul sfințeniei desăvârșite (Apoc 21:27) Mult mai departe de cerul atmosferic şi de cel sideral (cosmic, interplanetar, spațial), într-o cu totul altă lume decât aceea cu nori şi stele, se află reşedinţa lui Dumnezeu cel Preafericit şi a îngerilor Lui. Se pare că la acesta se referă apostolul Pavel când vorbeşte de al treilea cer sau de Rai (2Cor. 12:2, 4). Acolo se manifestă, în mod direct, prezenţa Domnului (Gen. 28:17; Ps. 80:14a; Is. 66:1; Mt. 5:12, 16, 45, 48; Mt. 23:9); Este locul în care nimic spurcat nu va intra. Problema necurăției păcatului se termină aici pe pământ. Domnul Isus a venit aici pe pământ ca să rezolve problema păcatului. Aici se fac păcate, aici se rezolvă păcatele. Când ne gândim și vorbim despre cer, primul lucru pe care trebuie să-l vedem acolo este sfințenia lui Dumnezeu. Și întrucât nădăjduim să ajungem acolo, trebuie să ne gândim și la sfințirea noastră: „Fiți sfinți…” 1 Petru 1:15,16 1. Este locul odihnei depline (Evrei 4:8-11; Apoc 21:4) „Ei se vor odihni de ostenelile lor.” (Apoc. 14:13) În ceruri nimeni nu va simți nici o greutate, nici o oboseală, nici o durere. Tot ce se va face în cer nu va mai fi sub semnul trudei și a durerii. Tot ceea ce a însemnat pe pământ acestea, în cer nu vor fi nici măcar amintiri. „Veți uita c-ați mai plâns pe pământ” Domnul însuși a spus în Cuvântul Său: (Isa.43:25)- Eu, Eu îţi şterg fărădelegile, pentru Mine, şi nu-Mi voi mai aduce aminte de păcatele tale. (Ier.31:34) Niciunul nu va mai învăţa pe aproapele sau pe fratele său zicând: "Cunoaşte pe Domnul!", ci toţi Mă vor cunoaşte, de la cel mai mic până la cel mai mare, zice Domnul; căci le voi ierta nelegiuirea şi nu-Mi voi mai aduce aminte de păcatul lor." expresie preluată de autorul Ep. către Evrei(Evr.8:12) Pentru că le voi ierta nelegiuirile şi nu-Mi voi mai aduce aminte de păcatele şi fărădelegile lor." (Evr.10:17) adaugă: "Şi nu-Mi voi mai aduce aminte de păcatele lor, nici de fărădelegile lor." Ca o paranteză : Ranchiuna, neiertarea, vrajba dintre sfinți, sunt roade ale unei memorii bune, care te împiedică să te odihnești aici și s-ar putea să te împiedice să intri în odihna Lui. Aici, trupul neputincios, din țărână este supus slăbiciunii, acolo, vom avea trupuri cerești care nu vor simți nici o greutate (1Cor. 15:42-44) Acolo nu va mai fi nici țipăt, nici necaz, nici durere nici moarte. Aici este locul necazurilor și al lacrimilor, aici este vale plângerii, dar cerul este țara desfătărilor și a bucuriilor nesfârșite. În cer nu există păcat și din această cauză nu va mai fi nici un rău, căci toate relele de pe pământ sunt consecințe al păcatelor. 1. Este locul unei activități fericite (Apoc. 22:3) „Robii lui îi vor sluji.” Ce anume vom face acolo nu se spune în mod specific și n-are importanță, important este că Îl vom sluji pe Dumnezeu și El va da fiecărui om salvat ceva de făcut, în funcție de abilitatea lui. Dacă vrem să ținem cont de informațiile pe care le avem în Scriptură în această direcție putem intui câte ceva din ceea ce vom face în cer. Ex. În Luca 12:42-44-48(pilda ispravnicului) și Luca19:12-27(17)-(Pilda polilor), putem spune că Domnul răsplătește loialitatea cu responsabilitate. În 2 Tim.2:12 apare principiul: Aici rabzi, acolo împărățești! Daniel 7:27 spune „Dar domnia, stăpânirea şi puterea tuturor împărăţiilor care sunt pretutindeni sub ceruri se vor da poporului sfinţilor Celui Preaînalt. Împărăţia Lui este o împărăţie veşnică, şi toate puterile Îi vor sluji şi-L vor asculta!" Apoc.3:21 - o promisiune pentru biruitori: vor sta alături de El pe scaunul Său de domnie. Matei 25:21 ne spune despre robul bun și credincios că intră în bucuria stăpânului său. „…te voi pune peste multe lucruri…” Cerul nu este un loc al huzurelii, nici o veșnică zi liberă sau un concediu veșnic. Omenește vorbind, aceasta ar fi îngrozitor și plictisitor. Mântuirea este mai degrabă o nouă însărcinare cu sarcini care să ne dea satisfacție și fericire. Dar slujirea o învățăm aici pe pământ. Domnul Isus a venit aici jos pe pământ să slujească și acest lucru trebuie să-l învățăm și noi. 1. Care este calea care duce la cer Mersul pe cale implică alegerea de a păşi pe aceasta şi de a o urma într-o direcţie dată, înaintarea spre o destinaţie, luarea unor decizii înţelepte şi nu pripite de-a lungul drumului, preocuparea pentru a fi în siguranţă şi de a nu rătăci şi atingerea unui anumit ţel. Din moment ce umblarea sau călătoria presupune o acţiune cu un scop, nu e de mirare că autorii biblici descriu direcţia şi orientarea vieţii unei persoane ca pe o cale. Mai mult, zugrăvirea vieţii cuiva ca pe o înaintare pe cale surprinde sensul naturii dinamice a existenţei umane care niciodată nu rămâne statică şi în care alegerile individuale nu sunt autonome, ci contribuie la un tipar general. Această calitate dinamică este exprimată într-un mod memorabil în afirmaţia următoare: „cărarea celor drepţi este ca licărirea zorilor care străluceşte tot mai mult până în plinul zilei” (Prov. 4:18). În aceeaşi direcţie este şi următoarea: „pentru cel înţelept cărarea vieţii duce în sus” (Prov. 15:24). 1. Calea este Domnul Isus În profeţiile mesianice ale V.T., de exemplu, mântuirea care stă să vină este zugrăvită ca pregătirea unei căi. „Pregătiţi calea Domnului, neteziţi în deşert un drum pentru Dumnezeul nostru” (Is. 40:3). Lucrul cel nou pe care Dumnezeu este „pe cale să îl facă” este „o cale în pustie” (Is. 43:19). Din nou: „Pregătiţi calea pentru popor; […] Construiţi! Construiţi drum larg” (Is. 62:10). Acest îndemn răsună ca un ecou al „Exodului, când Dumnezeu a condus pe israeliţi „pe drum” prin „pustiu (Ex. 13:21)de către Moise, care-l prefigura pe Domnul Isus, dar „al doilea exod” al mântuirii prin Cristos are o semnificaţie universală, iar calea Sa este deschisă pentru a fi străbătută de orice suflet care crede. Domnul Isus a spus: „Eu sunt Calea, Adevărul și Viața…” (Ioan 14:6) În Evrei, rolul lui Cristos ca mare-preot asigură accesul la Dumnezeu „prin calea cea nouă şi vie” (Evr. 10:20; cf. Evr. 9:8). El este Calea care s-a coborât de la Tatăl la noi, ca noi, prin El, să ne putem duce la Tatăl. Calea Domnului nu urcă ci coboară de la Dumnezeu către oameni și este unică. Nimeni nu poate veni la Tatăl (în cer) decât prin El. Nu există sub cer nici un alt nume dat oamenilor în care trebuie să fie mântuiți. (Fapte 4:12). Oamenii cred că sunt mai multe căi, dar ele nu sunt altceva decât invenții omenești. Nici un „Cristos bisericesc”, nici un evreu, nici un musulman, nici un budist, niciunul nu poate să vină la Tatăl fără Isus. Cuvintele Domnului Isus a creat imposibilitatea ca în creștinism să existe ideea de toleranță asupra căii de ajungere la Dumnezeu. Cu privire la cale, creștinismul este intransigent.( care nu acceptă compromisuri sau concesii) 1. Calea spre cer trece prin Via Dolorosa (Golgota) Gal.2:20,21 Credinciosul este identificat cu Hristos în moartea Sa. Nu numai că El a fost răstignit la calvar, ci și eu am fost răstignit acolo – în El. Asta înseamnă sfârșitul meu păcătos înaintea lui Dumnezeu. Golgota este locul împăcării (2Cor.5:19). Este locul unde Dumnezeu a făcut pace împăcând toate lucrurile cu Sine (Col.1:20 și urm). Aici Isus Hristos a înlăturat actul de acuzare care stătea împotriva noastră cu cerințele sale legale, „pironindu-l pe cruce” (Col.2:14). În NT crucea este un simbol de rușine și umilire, dar și un simbol al înțelepciunii și gloriei lui Dumnezeu descoperite prin ea. Romanii au folosit crucea nu numai ca un instrument de tortură și execuție ci și ca un stâlp al infamiei, rezervată pentru cei mai răi și cei mai de jos. Pentru evrei era un semn al blestemului (Deut. 21:23; Gal.3:13) Aceasta a fost moartea de care a murit Isus. El a suferit crucea și a disprețuit rușinea (Evrei 12:2). În moartea Lui înlocuitoare pe cruce, pentru noi, noi am murit „în El” (2 Cor.5:14) și omul nostru cel vechi este răstignit împreună vu El”, pentru ca prin Duhul Sfânt care locuiește în noi să putem începe o viață nouă (Rom. 6:4; Gal.2:20;5:24; 6:14), ca să rămânem în El. 1. Calea spre cer este o cale îngustă Mat.7:13-14 Domnul Isus a numit calea spre cer Calea îngustă, pentru că pe ea nu poți face tot ce vrei; pe calea Lui există și multe restricții, de aceea trebuie mers cu atenție și trebuie respectate regulile. În toate timpurile oamenii au încercat să lărgească această cale pentru a o face mai ușoară, mai populară, mai atractivă. Dar orice încercare de amestec în rânduiala lui Dumnezeu duce sigur la faliment și nu este altceva decât uneltirea Satanei de a-i rătăci pe oameni și de a le da senzația că sunt bine și pot sta liniștiți. Nu poți să spui că te afli pe calea cea bună câtă vreme nu ai nici o restricție pentru viața ta. Poți să-ți faci un test ca să vezi pe ce cale te afli: !!!! Dacă pentru a ajunge să fii ceva în viață: inginer, artist, medic sau chiar meseriaș, trebuie lepădare de sine, adică să renunți la anumite plăceri, pentru a putea învăța, cu cât mai mult pentru a putea ajunge să fii ucenic al lui Isus, să ai viața Lui, trebuie să omori toate dorințele potrivnice, tot felul vechi de a fi! Bate la orice uși ale vieții dorești; dacă vrei să experimentezi viața veșnică, trebuie s-o afli pe poarta strâmtă a pierderii de sine. Așa se va vedea Hristos în tine! În cadrul metaforei vieţii ca o umblare pe o cale către o destinaţie, o imagine evocatoare în mod special este cea a celor „două căi. Ps. 1 este structurat ca un contrast prelungit între „calea celui drept” şi „calea relui rău”. Unele pasaje de la începutul Proverbelor pun în contrast „calea celui rău” cu „cărările dreptăţii” (Prov. 2:12-15), „calea oamenilor răi” şi „cărarea celor drepţi” (Prov. 4:14-19). Motivul literar al celor două căi implică ideea că universul este conceput astfel încât oamenii trebuie să aleagă una dintre cele două. Aşa este cazul în discursul de rămas-bun al lui Moise către Israel în care el pune înaintea poporului „binecuvântarea şi „blestemul, viaţa şi moartea, primii termeni fiind asociaţi cu umblarea în căile lui Dumnezeu, iar cei din urmă, cu depărtarea de calea poruncită de Moise (Deut. 11:26-28; Deut. 30:15-20). Această situaţie se repetă în Ier. 21:8, unde Dumnezeu afirmă: „Iată, pun înaintea voastră calea vieţii şi calea morţii.” Ps. 139 se încheie cu contrastul dintre „calea rea” şi „calea veşniciei” (Ps. 139:24). Un sens similar îl are contrastul oferit de Isus în finalul Predicii de pe munte între calea care conduce la nimicire şi calea îngustă care conduce la viaţă (Mt. 7:13-14). 1. Ce condiții trebuie îndeplinite pentru a intra în cer 2. Să fim născuți din nou Ioan 3:3 Profeţii au vestit deja transformarea radicală a omului prin lucrarea Duhului lui Dumnezeu (Ier. 31:31-34; Ez. 11:19-21; Ez. 36:26-27). Fără îndoială că pe aceste pasaje S-a sprijinit Domnul Isus când i-a vorbit lui Nicodim de nevoia naşterii din nou pentru a putea intra în Împărăţia lui Dumnezeu (Ioan 3:3-7). Apostolii au prezentat naşterea din nou sub diferite aspecte şi printr-o varietate de imagini: o făptură nouă (II Cor. 5:17; Gal. 6:15; Ef. 2:10); o viaţă nouă (Rom. 6:4), o înviere spirituală (Rom. 6:4-6; Ef. 2:1, 5; Col. 2:12; Col. 3:1); un duh nou (Rom. 7:6; cf. Ez. 36:26); un om nou cu care se îmbracă cel întors la Dumnezeu (Ef. 4:24); omul interior (Rom. 7:22; II Cor. 4:16); tăierea împrejur a inimii (Rom. 2:29; Col. 2:11); spălarea naşterii din nou (o baie a regenerării) (Tit 3:5); o participare la natura divină (II Pet. 1:4). Care sunt efectele naşterii din nou? Noi suntem împăcaţi cu Dumnezeu (Rom. 5:10-11; II Cor. 5:18-19; Ef. 2:16; Col. 1:20-21), apropiaţi de El (Ef. 2:13), înfiaţi (Rom. 8:15; Gal. 4:4-5; Ef. 1:5). Aşadar, prin naşterea din nou, noi devenim „copii ai lui Dumnezeu” (Ioan 1:12; Rom. 8:16, 21; Rom. 9:8; Ef. 5:1; Fil. 2:15; I Ioan 3:1-2, 10), „fii ai lui Dumnezeu” (Rom. 8:14, 19; Rom. 9:26; Gal. 3:26), beneficiind de toate privilegiile care ţin de această poziţie: suntem moştenitori ai lui Dumnezeu (Gal. 3:29; Gal. 4:7; Ef. 1:11; Tit 3:7; Iac. 2:5) şi comoştenitori cu Cristos (Rom. 8:17). În momentul naşterii noastre din nou, am fost pecetluiţi cu Duhul Sfânt (Ef. 1:13; II Cor. 1:22), am fost unşi cu Duhul lui Dumnezeu care a venit să locuiască în inimile noastre (Rom. 5:5; Rom. 8:9, 23; I Cor. 2:12; I Cor. 3:16; I Cor. 6:19-20; II Cor. 6:16; Gal. 3:2; Gal. 4:6; Ef. 2:21-22; Ef. 4:30; I Tes. 4:8; II Tim. 1:7, 14, Tit 3:6; I Ioan 3:24…). Roadele naşterii din nou sunt: a. Siguranţa mântuirii (Ioan 3:36; Ioan 5:24; Ioan 6:47; Rom. 8:10; I Ioan 5:10-13). b. O continuă înaintare într-o viaţă de sfinţenie (I Ioan 2:29; I Ioan 3:6; I Ioan 5:18). c. Un duh de rugăciune (F.A. 2:42; F.A. 4:24). d. Foamea după Cuvântul lui Dumnezeu (Ioan 10:3; I Ioan 4:6; I Pet. 1:23; I Pet. 2:2). e. Dragostea faţă de Dumnezeu şi Domnul Isus (Lc. 7:36-50; Rom. 5:5; I Pet. 1:8-9; I Ioan 4:18-19). f. O dorinţă fierbinte de a sluji lui Cristos (Ioan 1:40-45;I Pet. 3:15). g. Dragostea de fraţi şi interesul pentru părtăşia frăţească (Ioan 13:35; I Ioan 3:14, 18; I Ioan 4:7; I Ioan 5:1) (V. Regenerare; Convertire). 1. Să urmărim pacea și sfințirea noastră Evrei 12:14 Dacă pacea și sfințirea nu reprezintă scopul vieții noastre atunci cerul nu este locul unde vom ajunge. Fără aceste lucruri care caracterizează cerul, nimeni nu va vedea pe Dumnezeu. Este bine că ne simțim slabi și păcătoși, limitați în multe lucruri, dar vrem să fim mai buni? Vrem să devenim sfinți? Ne interesează așa ceva sau avem alte gânduri? Depinde tare mult de ce dorim să fie la sfârșit, unde vrem să ajungem și cu cine vrem să ne petrecem veșnicia. Când ne întoarcem la Dumnezeu cu pocăință și credință, El ne primește așa cum suntem și nu ne reproșează nimic, dar nici nu ne lasă să rămânem așa cum am venit. Lucrarea pe care a făcut-o în noi Duhul Sfânt, vrea să o desăvârșească și să ne facă așa cum este El, ca să ne simțim bine în prezența Lui veșnic. 1. Să trăim după îndemnurile Duhului Sfânt Gal. 5:21 Firea pământească este în conflict cu Duhul Sfânt. Ea se împotrivește la tot ce este curat și sfânt. Pe ea n-o interesează decât plăcerile de o clipă ale păcatului și să-l controleze în întregime pe omul pe care îl stăpânește. Dacă trăim după îndemnurile firii pământești, vom muri. (Rom8:13), dar dacă ascultăm de îndemnurile Duhului Sfânt, atunci vom moșteni cerul. Să-l lăsăm pe Duhul Sfânt să ne modeleze caracterul și să ne pregătească pentru locul pe care îl pregătește Domnul Isus. 1. Să nădăjduim în harul lui Dumnezeu Efeseni 2:8-9 Prin har am fost salvați, din robia păcatului, fără nici un merit omenesc, în har trăim în fiecare zi și nădăjduim că Dumnezeu care a început în noi această lucrare bună o va isprăvi în harul Său bogat. Apostolul Petru spune: „…puneți-vă toată nădejdea în harul car va fi adus la arătarea lui Isus Hristos (1Petru 1:13) Cine nădăjduiește în harul lui Dumnezeu, este conștient de slăbiciunile lui dar est conștient și de dragostea nemărginită și necondiționată a lui Dumnezeu. Oare există ceva mai bun de făcut? Nu, n-a fost și nici nu va fi vreo dată Concluzie Cerul trebuie să fie întotdeauna în inimile noastre încă de pe pământul acesta. Dacă nu îl avem acum, nu îl vom avea nici după ce murim. Cerul este frumos și pe dinafară, dar adevărata frumusețe o vor vedea cei ce vor intra înăuntru. 1. Ce știm despre cer 2. Este locul sfințeniei desăvârșite 3. Este locul odihnei depline 4. Este locul unei activități fericite 5. Care este calea care duce la cer 6. Calea este Domnul Isus 7. Calea spre cer trece prin Via Dolorosa (Golgota) 8. Calea spre cer este o cale îngustă 9. Ce condiții trebuie îndeplinite pentru a intra în cer 10. Să fim născuți din nou 11. Să urmărim pacea și sfințirea noastră 12. Să trăim după îndemnurile Duhului Sfânt 13. Să nădăjduim în harul lui Dumnezeu 